open-index/open-wikipedia-markdown huggingface dataset:
Stade Chaban-Delmas

O **Stade Chaban-Delmas** (chamado **Parc Lescure** ata o ano 2001), é un estadio localizado na cidade de Bordeos, en Francia. Ten unha capacidade para 34.462 persoas.

É o estadio no que xoga os seus partidos como local o Union Bordeaux Bègles de rugby dende 2011. Tamén foi o estadio do FC Girondins de Bordeaux entre 1938 e 2015, cando se traladou ao Stade Bordeaux-Atlantique.

Construído en 1930 como velódromo, foi axiña renovado como estadio de fútbol para acoller partidos da Copa do Mundo de Fútbol 1938. O estadio foi clasificado como edificio histórico, de xeito que non se pode ampliar a súa capacidade. En 1998 se xogou neste estadio a final da Heineken Cup 1997-1998.

O seu nome actual débese a Jacques Chaban-Delmas, quen foi alcalde de Bordeos dende 1947 ata 1995, e que morreu no ano 2000.
Muixeranga de Sueca

A **Muixeranga de Sueca** é unha danza composta por un conxunto de cadros plásticos con intencionalidade representativa, que participa nas procesións da nosa Señora da Sales, a festa maior de Sueca, o 8 de setembro. A muixeranga é un conxunto de danzas e castelos humanos orixinarios do País Valenciano. Presérvase principalmente en La Ribera.

## Características 
A muixeranga consiste no levantamento de torres humanas, erixidas por grupos de homes e mulleres de todas as idades, chamados *collas*.

As formacións construídas pola muixeranga poden chegar a ter até cinco pisos de altura. As figuras da Muixeranga teñen máis de douscentos anos de historia, pois existen referencias xa no século XVIII, inicialmente no Camp del Túria, subindo posteriormente cara ao Camp de Morvedre e estendéndose durante o século XX por toda Valencia, especialmente a partir da década de 1990.

Existe a teoría de que os castelos humanos (os *castells* cataláns) e a muixeranga teñen unha orixe común: os *Balls de Valencians*. Diferéncianse dos modernos castellers pola orixe relixiosa da muixeranga e porque a altura das torres humanas non é importante. Por outra banda, os Castells son unha manifestación festiva laica.

## Véxase tamén 
### Ligazóns externas 
* http://www.muixerangadesueca.info(http://www.muixerangadesueca.info) 
* Web Oficial de la Moixiganga de Vilanova i la Geltrú
* Facebook Oficial de la Moixiganga de Vilanova i la Geltrú
Dominic Howard

**Dominic James "Dom" Howard** (nado o 7 de decembro de 1977), é o batería da banda inglesa de rock alternativo Muse.

## Biografía 
Howard naceu en Stockport, Greater Manchester e cando tiña uns 8 anos trasladouse coa súa familia a Teignmouth, un pequeno pobo de Devon. Comezou a tocar a batería aos 12 anos, despois de ver a unha banda de jazz tocar na súa escola.

O seu primeiro grupo, que tivo no colexio, chamouse Carnage Mayhem. Nese tempo fíxose amigo de Matt Bellamy, que tocaba a guitarra pero non tiña unha banda estable. Pouco despois Bellamy tivo a posibilidade de entrar na banda de Howard. Despois de dous anos Bellamy suxeríu as súas propias cancións, e tras varias saídas de membros só permaneceron Howard e Bellamy. Chris Wolstenholme, que tocaba a batería en Fixed Penalty, uniríase ao eles tocando o baixo. Nos primeiros meses de 1994 naceu Gothic Plague, á que lle cambiaría o nome para Rocket Baby Dolls e finalmente chamaríase Muse.

No ano 2004 o pai de Howard, William Howard, foi ver a banda no festival *Glastonbury 2004*, un concerto do que Bellamy dixo que fora "o mellor concerto das nosas vidas". Xusto despois de rematar a actución, William morreu dun ataque ao corazón. Grazas ao apoio da familia e os seus compañeiros de banda, Dominic recuperouse, e Muse puido continuar a súa xira.

O 26 de setembro do 2008, Howard, xunto con Bellamy e Wolstenholme, foi nomeado doutor honoris causa pola universidade de Plymouth.
Escuadróns da morte

Os **escuadróns da morte** foron uns grupos paramilitares que actuaron na semiclandestinidade no Salvador entre finais da década de 1970 e comezos da de 1990.

Configurados por militares, membros das forzas de seguridade e potentados civís adicáronse á tortura e o asasinato dos opositores de esquerda ao goberno salvadoreño e a sementar o terror entre a poboación campesiña. Unha das súa vítimas recoñecidas foi o arcebispo de San Salvador Óscar Romero, un máis entre as decenas de miles de mortos e desaparecidos.
Os Abeledos, Os Abeledos, Montederramo

**Os Abeledos** é un lugar da parroquia dos Abeledos no concello ourensán de Montederramo, na comarca da Terra de Caldelas. Segundo o IGE, en 2022 tiña 12 habitantes (4 homes e 8 mulleres).

## Toponimia 
O fitónimo **Os Abeledos** fai referencia á abundancia de abeleiras.

## Lugares e parroquias 
### Lugares dos Abeledos 
### Parroquias de Montederramo 
## Notas 
## Véxase tamén 
### Outros artigos 
* Lugares de Montederramo
As Casas dos Montes, A Granxa, Oímbra

**As Casas dos Montes** é un lugar da parroquia da Granxa, no concello ourensán de Oímbra na comarca de Verín. Segundo o IGE, en 2013 tiña 150 habitantes (75 homes e 75 mulleres).

## Lugares e parroquias 
### Lugares da Granxa 
### Parroquias de Oímbra 
## Notas
Acordos de Paz de Chapultepec

Os **Acordos de Paz de Chapultepec** foron uns acordos asinados o 16 de xaneiro de 1992  no castelo do mesmo nome polos que o goberno do Salvador, presidido por Alfredo Cristiani, e a Fronte Farabundo Martí de liberación nacional  puxeron fin ao cruento conflito civil salvadoreño que se desenvolveu durante a década dos oitenta do século XX.

O proceso previo de negociación contou coa mediación da ONU cuxo secretario xeral era Javier Pérez de Cuéllar.

Incluía profundas reformas nas Forzas Armadas, no Poder Xudicial, no sistema electoral, a integración na sociedade civil da guerrilla, repartición de terras entre o campesiñado e as consecuentes reformas constitucionais. Creáronse comisións e oficinas para velar polo respecto dos dereitos humanos, o seguimento do cumprimento dos acordos, así como unha Comisión da Verdade para O Salvador co fin de esclarecer os crimes.
Rexión de Dar es Salaam

**Dar es Salaam** é unha das 26 rexións nas que se encontra dividida a República Unida de Tanzania. A capital rexional é a cidade Dar es Salaam.
Posúe unha extensión de 1.393&nbsp;km2 con 2.487.288 habitantes segundo o censo do 2002.

## Distritos 
Ten tres distritos:

* Ilala
* Kinondoni
* Temeke
Caxide, Caxide, Parada de Sil

**Caxide** é un lugar da parroquia de Caxide, no concello ourensán de Parada de Sil, na comarca da Terra de Caldelas. Segundo o IGE, en 2023 tiña 36 habitantes (20 home e 16 mulleres).

## Demografía 
## Lugares e parroquias 
### Lugares de Caxide 
### Parroquias de Parada de Sil 
## Notas 
## Véxase tamén 
### Outros artigos 
* Lugares de Parada de Sil
Casasola, Freixido, Petín

**Casasola** é un lugar da parroquia de Freixido, no concello ourensán de Petín na comarca de Valdeorras. Tiña 4 habitantes no ano 2009 segundo datos do Instituto Nacional de Estadística, dos cales 3 eran homes e 1 era muller.

## Lugares e parroquias
### Lugares de Freixido
### Parroquias de Petín
## Véxase tamén 
### Outros artigos 
* Lugares de Petín
Albarona, Barrán, Piñor

**Albarona** é un lugar da parroquia de Barrán, no concello ourensán de Piñor, na comarca do Carballiño.

## Lugares e parroquias
### Lugares de Barrán
### Parroquias de Piñor
## Notas
## Véxase tamén 
### Outros artigos 
* Lugares de Piñor
Freáns de Deva, Pontedeva, Pontedeva

**Freáns de Deva** é un lugar da parroquia de Pontedeva, no concello ourensán de Pontedeva, na comarca da Terra de Celanova. Segundo o IGE, en 2023 tiña 111 habitantes (54 homes e 57 mulleres).
## Patrimonio
Capela de Santa María Magdalena.

## Lugares e parroquias 
### Lugares de Pontedeva 
### Parroquias de Pontedeva 
## Notas 
## Véxase tamén 
### Outros artigos 
* Lugares de Pontedeva
Rexión de Dodoma

**Dodoma** é unha das 26 rexións nas que se encontra dividida a República Unida de Tanzania. A súa capital é a cidade de Dodoma, que tamén é a capital da Tanzania.
Posúe unha extensión 41.310&nbsp;km² e unha poboación de 1.698.996 habitantes no 2002.

## Distritos 
Ten cinco distritos:
   
* Dodoma Urbano
* Dodoma Rural
* Kondoa
* Kongwa
* Mpwapwa
Pala da Zorra

A **Pala da Zorra** é unha cova calcaria situada na contorna do encoro de Covas, no concello de Rubiá, provincia de Ourense. Pertence á Diocese de Astorga.

A cova ábrese nun afloramento calcario e está rodeado de multitude de cavidades formadas tamén por disolución do carbonato de calcio presente na rocha.

Hai diferentes hipóteses sobre a orixe do nome da cova.

## Notas
Rexión de Iringa

**Iringa** é unha das 26 rexións nas que se encontra dividida a República Unida de Tanzania. A súa capital é a cidade de Iringa.
Posúe unha superficie de 56.864&nbsp;km2 e unha poboación de 1.495.333 habitantes no 2002.

## Distritos 
Ten sete distritos:

# Iringa Urbano
# Iringa Rural
# Kilolo
# Ludewa
# Makete
# Mufindi
# Njombe
Río Kagera

260px|miniatura|O río Kagera, na fronteira entre Ruanda e Tanzania
260px|miniatura|Localización do río Kagera (mapa de Ruanda)
O **río Kagera** é un río da África oriental, o maior tributario do lago Vitoria e un dos ríos da cabeceira do río Nilo. O río forma fronteira natural entre Tanzania e Ruanda e, tamén, entre Tanzania e Uganda. Ten unha lonxitude, sen incluír as súas fontes, de 400&nbsp;km.

## Xeografía 
O río nace no Monte Heha, en Burundi.
Nos seus inicios é coñecido como río Rukarara, aparecendo en Ruanda, cerca do extremo norte do lago Tanganica, no corazón do bosque tropical de Nyungwe, na provincia Occidental. O río cambia varias veces de nome segundo descende e vai incorporando afluentes: primeiro leva o nome de Mwogo, logo o de Nyabarongo; ao confluír o Nyabarongo co Akanyaru dá lugar ao nacemento do río Akagera, e, despois, ao recibir este pola dereita o río Ruvubu, dá lugar ao río Kagera.

O Kagera flúe cara ao norte, constituíndo durante a primeira metade do seu percorrido a fronteira natural entre Tanzania e Ruanda. Neste primeiro tramo, o río forma primeiro o límite occidental da reserva tanzana de Rusuma Falls-Burigi Game, e, máis adiante, durante un largo tramo, o límite oriental do ugandés Parque Nacional Akagera, que leva ese polo río.

Cerca de Kagitumba, o río cambia repentinamente de dirección cara ao leste, nun punto no que hai unha trifronteira entre Ruanda, Tanzania e Uganda. Segue cara ao leste, sendo a fronteira tanzano-ugandesa. Logo describe unha ampla curva cara ao sur adentrándose no territorio tanzano e de novo volve, xa no seu tramo final, a ser fronteira entre Tanzania e Uganda. Desemboca finalmente no lago Vitoria pola parte central da beira occidental, a uns 40&nbsp;km ao norte da cidade de Bukoba.

A súa cabeceira é a fonte do río Nilo máis afastada do mar Mediterráneo.

## Hidroloxía 
O río Kagera e os seus afluentes drenan a maior parte do territorio de Ruanda. Os principais afluentes do río son:
* pola marxe esquerda:
:* río Muvumba;
:* río Karangaza;
:* río Kamiramugezi;
* pola marxe dereita:
:* río Ruvubu;

## Notas 
## Véxase tamén
Xesús Garrido Álvarez

**Xesús Garrido Álvarez**, nado en Vilaxoán o 23 de setembro de 1904 e finado no Carril o 31 de maio de 1971, foi un mestre galeguista.

## Traxectoria 
Militou no Partido Galeguista, do que foi conselleiro delegado e delegado na provincia de Pontevedra dende decembro de 1931. Na súa primeira directiva en Vilagarcía de Arousa compartiu responsabilidades como vicepresidente con Dámaso Carrasco Duaso, Luís Bouza Brey, Xosé Moreira Casal e Germán Quintela Novoa. En abril de 1932 obtivo o título de mestre de primeiro ensino e en decembro foi mestre interino da escola de Renza. Despois foi mestre en Faxilde e Zamar. Cando aconteceu o golpe de Estado do 18 de xullo de 1936 foi acusado de pertencer ao Partido Comunista, e sancionado coa suspensión dos seus cargos e o traslado forzoso a Barruelo de Santullán (Palencia). Garrido negouse, xa que aquela zona estaba entón na primeira liña da fronte de guerra, e os dous ensinantes anteriores foran asasinados. Semellante atrevemento custoulle ser retirado do corpo de mestres nacionais.

Dedicou un tempo a impartir clases particulares en Vigo, e logo puido regresar a Vilagarcía para asumir a dirección do colexio León XIII, logo da marcha de Xosé Núñez Búa, quen non tivo outro remedio que fuxir para salvar a vida. Xunto a Aquilino Iglesia Alvariño adquiriu en 1939 a escola e devolveulle o pulo, facendo dela un dos mellores centros de Galicia.

## Recoñecementos 
En setembro de 1995 o pleno do concello de Vilagarcía acordou dedicarlle unha rúa á súa memoria, pero non foi ata setembro de 2004 cando, coincidindo co centenario do seu nacemento, o concello colocou alí o seu nome.

## Vida persoal 
Casado con Concepción Castromán Olveira, tivo quince fillos. Cinco deles; Fita, Daniel, Conchela, Gema e Pilar, recolleron o seu legado docente.
## Notas 
## Véxase tamén 
### Bibliografía 
* 

### Ligazóns externas 
* La vocación de ser maestro
* Biografía en historiavilaxoan.nireblog.com
* Artigo en *La Voz de Galicia*
José Antonio Vázquez García

**José Antonio Vázquez García**, nado en Lugo en 1955 e finado o 10 de setembro de 2021, foi un político galego.

## Traxectoria 
Era enfermeiro de profesión. Concelleiro do PPdeG en Begonte ata 2007, nas municipais de 2007 encabezou a candidatura Independentes por Begonte (IBT), coa que foi elixido alcalde grazas a un pacto co PSdeG-PSOE e o BNG. En 2011 retirouse da candidatura independente, e regresou ás filas do PPdeG. Así integrouse na candidatura encabezada por José Ulla Rocha, e foi Isidro López quen encabezou a lista de Independentes por Begonte. Nas eleccións de 2011, saíu elixido concelleiro e ocupou a primeira tenza de alcaldía, que renovou tralos comicios de 2015 e 2019. Seguiu de concelleiro até o seu falecemento.

## Notas 
## Véxase tamén 
### Outros artigos 
* Eleccións municipais en Begonte

### Ligazóns externas 
* Entrevista en *El Progreso*
Currás, Gargantós, San Cibrao das Viñas

**Currás** é un lugar da parroquia de Gargantós, no concello ourensán de San Cibrao das Viñas, na comarca de Ourense. Segundo o IGE, en 2023 tiña 201 habitantes (107 homes e 94 mulleres).

## Lugares e parroquias 
### Lugares de Gargantós 
### Parroquias de San Cibrao das Viñas 
## Notas 
## Véxase tamén 
### Outros artigos 
* Lugares de San Cibrao das Viñas
Casás, Chamosiños, Trasmiras

**Casás** é un lugar da parroquia de Chamosiños, no concello ourensán de Trasmiras na comarca da Limia. No ano 2022 tiña 22 habitantes, dos cales 9 eran homes e 13 mulleres.

## Lugares e parroquias 
### Lugares de Chamosiños 
### Parroquias de Trasmiras 
## Notas 
## Véxase tamén 
### Outros artigos 
*Lugares de Trasmiras
A Portela da Quinta, Bresmaus, Sarreaus

**A Portela da Quinta** é un lugar da parroquia de Bresmaus, no concello ourensán de Sarreaus na comarca da Limia. Tiña 23 habitantes no ano 2009 segundo datos do Instituto Nacional de Estadística, dos cales 11 eran homes e 12 eran mulleres.

## Lugares e parroquias 
### Lugares de Bresmaus 
### Parroquias de Sarreaus
Tintores, Tintores, Verín

**Tintores** é un lugar da parroquia de Tintores, no concello ourensán de Verín na comarca de Verín. Tiña 155 habitantes no ano 2009 segundo datos do Instituto Nacional de Estadística, dos cales 86 eran homes e 69 eran mulleres.

## Lugares e parroquias
### Lugares de Tintores
### Parroquias de Verín
Caldesiños, Caldesiños, Viana do Bolo

**Caldesiños** é un lugar da parroquia de Caldesiños, no concello ourensán de Viana do Bolo, na comarca de Viana. Segundo o IGE, en 2023 tiña 35 habitantes (16 homes e 19 mulleres).

## Lugares e parroquias
### Lugares de Caldesiños
### Parroquias de Viana do Bolo
## Notas 
## Véxase tamén 
### Outros artigos 
*Lugares de Viana do Bolo
Rexión de Arusha

**Arusha** é unha das 26 rexións nas que se encontra dividida a República Unida de Tanzania. A súa capital é a cidade de Arusha.
Posúe unha superficie de 33.809&nbsp;km2 e unha poboación de 1.292.973 persoas segundo o censo do 2002.

## Distritos 
Ten cinco distritos:

* Arumeru
* Arusha
* Karatu
* Monduli
* Ngorongoro
Ficheiro:Arusha2.png
Brahma

**Brahma** (sánscrito: ) é o deus (deva) hindú da creación e un dos *Trimurti*, xunto con Vishnu e Shiva.

De acordo co Brahma Purana, é o pai de Mānu de quen descenden tódolos seres humanos. O Ramayana e o Mahābhārata, acostuman referirse a el coma o proxenitor ou o grande avó de tódolos seres humanos. Non debe confundirse co Espírito Cósmico Supremo da filosofía hindú Vedānta coñecido coma Brahman, que non ten xénero. [miniatura|"*Brahma con Sarasvati*", representación de Brahma nunha [Ilustración (deseño gráfico)|ilustración nun manuscrito de 1793, París, BnF.|esquerda]]A consorte de Brahmā é Sāvitri e Gāyatri. Saraswati, a deusa da aprendizaxe, séntase tras del. Brahmā adóitase identificar con Prajapati, unha deidade védica. 

## Notas 
## Véxase tamén
* Vedismo
Suck You Dry

"**Suck You Dry**" é o primeiro sinxelo do álbum *Piece Of Cake* da banda estadounidense de grunge Mudhoney, editado en 1992 polo selo Reprise Records. "Suck You Dry" é o único sinxelo da banda que entrou nas listas estadounidenses, acadando o posto 23 na lista *Modern Rock Tracks*. Tamén conseguiu o posto 65 nas listas británicas.

## Listaxe de cancións 
Todos os temas compostos por Mudhoney agás onde se indique.
*# "Suck You Dry" - 2:30
*# "Deception Pass" - 2:53
*# "Over the Top" (Ian Kilmister, Phil Taylor, Eddie Clarke) - 2:35
*# "Underide" - 2:05
O Mosqueiro, Parada de Outeiro, Vilar de Santos

**O Mosqueiro** é un lugar da parroquia de Parada de Outeiro, no concello ourensán de Vilar de Santos, na comarca da Limia. Segundo o IGE, en 2023 tiña 27 habitantes (17 homes e 20 mulleres).

## Lugares e parroquias 
### Lugares de Parada de Outeiro 
### Parroquias de Vilar de Santos 
## Notas 
## Véxase tamén 
### Outros artigos 
* Lugares de Vilar de Santos
A Abeleda, A Abeleda, Xunqueira de Ambía

**A Abeleda** é un lugar da parroquia da Abeleda, no concello ourensán de Xunqueira de Ambía, na comarca de Allariz-Maceda. Segundo o IGE, en 2023 tiña 43 habitantes (23 homes e 20 mulleres).

Este lugar dista da capital do concello 3 quilómetros.

## Lugares e parroquias 
### Lugares da Abeleda 
### Parroquias de Xunqueira de Ambías 
## Notas 
## Véxase tamén
### Outros artigos 
* Lugares de Xunqueira de Ambía
Paradela, Niñodaguia, Xunqueira de Espadanedo

**Paradela** é un lugar da parroquia de Niñodaguia, no concello ourensán de Xunqueira de Espadanedo, na comarca de Allariz-Maceda. Segundo o IGE, en 2023 tiña 10 habitantes (3 homes e 7 mulleres).

## Lugares e parroquias 
### Lugares de Niñodaguia 
### Parroquias de Xunqueira de Espadanedo 
## Notas 
## Véxase tamén
### Outros artigos 
* Lugares de Xunqueira de Espadanedo
A Eirexa, Arnuíde, Vilar de Barrio

**A Eirexa** é un lugar da parroquia de Arnuíde, no concello ourensán de Vilar de Barrio na comarca da Limia. Segundo o Instituto Nacional de Estadística en 2018 tiña dezaseis habitantes (sete homes e nove mulleres).

## Toponimia 
O topónimo **A Eirexa** procede do latín , o lugar da igrexa, e débese á presenza no lugar da igrexa de Santa María de Arnuíde.

## Lugares e parroquias 
### Lugares de Arnuíde 
### Parroquias de Vilar de Barrio 
## Notas
A Achadiza, Beluso, Bueu

**A Achadiza** é un lugar da parroquia de Beluso, no concello pontevedrés de Bueu na comarca do Morrazo. Tiña 190 habitantes no ano 2009 segundo datos do Instituto Nacional de Estadística, dos cales 95 eran homes e 95 eran mulleres. Conecta, mediante unha estrada a Beluso a Bueu.

## Lugares e parroquias
### Lugares de Beluso
### Parroquias de Bueu
O Ameal, Arcos da Condesa, Caldas de Reis

**O Ameal** é un lugar da parroquia de Arcos da Condesa, no concello pontevedrés de Caldas de Reis na comarca de Caldas. Tiña 72 habitantes no ano 2009 segundo datos do Instituto Nacional de Estadística, dos cales 31 eran homes e 41 eran mulleres.

## Lugares e parroquias 
### Lugares de Arcos da Condesa 
### Parroquias de Caldas de Reis
Kagera

**Kagera** pódese referir a:
* A rexión de Kagera, en Tanzania.
* O río Kagera, con fonte en Burundi, que desemboca no Lago Vitoria.
* O Parque Nacional de Akagera, en Ruanda.
Rexión de Kagera

**Kagera** é unha das 26 rexións nas que se encontra dividida a República Unida de Tanzania. A súa capital é a cidade de Bukoba.
Posúe unha superficie de 28.388 km2 e no 2002 tiña unha poboación de 2.033.888 habitantes.

## Distritos 
Ten seis distritos:

*Bukoba Urbano
*Bukoba Rural
*Biharamulo
*Karagwe
*Muleba
*Ngara
Aneurysm

"**Aneurysm**" é unha canción da banda estadounidense de grunge Nirvana. O tema destaca por ter sido escrito por todos os membros da banda, a diferenza da meirande parte das cancións, compostas polo seu líder Kurt Cobain. Unha enquisa feita pola *BBC Radio 1* no ano 2000 elixiuna como terceira mellor canción de Nirvana, despois de "Smells Like Teen Spirit" e "Heart-Shaped Box".

A versión orixinal de estudio, gravada o 1 de xaneiro de 1991, apareceu como cara-b do sinxelo "Smells Like Teen Spirit" en 1991, e tamén no EP *Hormoaning*, aparecido en Australia e o Xapón en 1992. Esta sería incluída no *box set* de rarezas *With the Lights Out*, lanzado no ano 2004. Gravouse unha segunda versión de estudio o 9 de novembro do mesmo ano para o programa da BBC ''Mark Goodier's Evening Session*. Esta aparece no álbum de rarezas de 1992 *Incesticide'', e conta cun tempo máis rápido, e un efecto estéreo máis amplo.
Rexión de Kigoma

**Kigoma** é unha das 26 rexións nas que se encontra dividida Tanzania. A capital é a cidade de Kigoma.  Limita polo norte coa rexión de Kagera, polo leste coas de Shinyanga e Tabora, polo sur coa de Rukwa, polo oeste co Lago Tanganica, que forma fronteira coa República Democrática do Congo e polo noroeste limita con Burundi.

Posúe unha superficie de 37.037 km² e no 2002 tiña unha poboación de 1.679.109 habitantes.

## Distritos
Ten catro distritos:
*Kibondo
*Kasulu
*Kigoma Urban
*Kigoma Rural
Kilimanjaro (homónimos)

O topónimo **Kilimanjaro** pode referirse a:

* O **monte Kilimanjaro**, unha montaña de Tanzania, o punto máis elevado de África;
* A **rexión do Kilimanjaro**, unha das 26 rexións de Tanzania;
* O **Aeroporto Internacional do Kilimanjaro**, o segundo aeroporto en tamaño de Tanzania;
* O **Parque Nacional do Kilimanjaro**, situado no norte de Tanzania;
* ***The Snows of Kilimanjaro***, película de 1952 dirixida por Henry King.
Rexión do Kilimanjaro

**Kilimanjaro** é unha das 26 rexións nas que se encontra dividida Tanzania, onde se atopa o monte Kilimanjaro. A capital é a cidade de Moshi. Limita polo norte e polo leste con Kenya, polo sur coa rexión de Tanga, polo suroeste coa rexión de Manyara, e polo oeste coa rexión de Arusha.

Posúe unha superficie de 13.309&nbsp;km² e no 2002 tiña unha poboación de 1.381.149 habitantes.

## Distritos 
Ten seis distritos:
*Rombo
*Hai
*Moshi Rural
*Moshi Urban
*Mwanga
*Same
Ficheiro:Kilimanjaro Wilaya.PNG
Bundesliga

O termo alemán **Bundesliga** (Liga Federal) é o nome da primeira división de varios deportes en Austria e Alemaña:

## En Alemaña 
* Fútbol:
** **Bundesliga**: primeira división alemá de fútbol;
** **2. Bundesliga**: segunda división de fútbol alemán.
** **Bundesliga**; primeira división alemá de fútbol feminino.
* **Rollhockey-Bundesliga**, primeira división alemá de hóckey a patíns;
* **Basketball Bundesliga**, primeira división alemá de baloncesto;
* **Handball-Bundesliga**, primeira división alemá de balonmán;
* **Eishockey-Bundesliga**, primeira división alemá de hóckey sobre xeo entre 1958 e 1994

## En Austria 
* **Österreichische Fußball-Bundesliga**. primeira división austríaca de fútbol
Ysbrechtum

**Ysbrechtum** é unha entidade de poboación de 650 habitantes no concello de Súdwest Fryslân (Frisia), situado a dous quilómetros de Snits. Ata a reorganización municipal de 1984 pertencía ao antigo concello de Wymbritseradiel cando pasou a depender do de Snits ata a súa disolución o 1 de xaneiro de 2011. Dentro dos seus límites está Epemastate, unha mansión (*stins*) construída en 1625. No leste do lugar salienta tamén o muíño para a extracción de auga coñecido popularmente como *Amerikaanse wynmotor* .

## Historia 
Non se sabe cando xurdiu o asentamento, probablemente os primeiros habitantes estarían sobre un monte á beira do Middelsee, arredor do ano 1000 comezou o desecamento que durou séculos e finalmente os habitantes movéronse ás terras baixas. A localidade aparece mencionada por primeira vez nun documento de 1270 porén a igrexa databa do século XI ou XII, aínda que se derrubou en 1693 para construír unha nova que se inaugurou ao ano seguinte, aínda así esta igrexa tampouco se conserva e a actual data de 1865, nesa época case todo o territorio de Ysbrechtum era propiedade da igrexa ou da familia Rengers.

## Galería de imaxes 

Ficheiro:Windmotor Ysbrechtum 15.JPG|*Amerikaanse wynmotor*
Ficheiro:Ysbrechtum bord 01.jpg|Indicador de Ysbrechtum na entrada da localidade.

## Véxase tamén 
### Ligazóns externas 
* Sitio web
Groasis waterboxx

O **Groasis waterboxx** é unha caixa de plástico que recolle a auga da chuvia e do orballo da noite, manténdoa no interior para subministrarlla paulatinamente á pequena árbore que protexe. Esta caixa permite plantar árbores ou arbustos en rochas, montañas, xardíns, áreas queimadas ou desertificadas ou calquera outro lugar, sen axuda de rego, cunha alta porcentaxe de éxito (do 90% ou superior). En climas temperados o Groasis waterboxx produce un crecemento dun 15 a un 30% mais rápido, e defende as árbores dos roedores, más herbas e períodos de seca (pois distribúe a auga durante longos períodos).

## Véxase tamén 
### Ligazóns externas 
* Páxina oficial, en portugués 
* Páxina oficial, en español 
* Experiencia coa waterboxx en Unión Minera del Norte
* Funcionamento da caixa
Barbeira, Fontecada, Santa Comba

**Barbeira** é un lugar da parroquia de Fontecada, no concello coruñés de Santa Comba, na comarca do Xallas. Segundo o IGE, en 2023 tiña 137 habitantes (70 homes e 67 mulleres).

## Lugares e parroquias 
### Lugares de Fontecada 
### Parroquias de Santa Comba 
## Notas 
## Véxase tamén 
### Outros artigos 
* Lugares de Santa Comba
Club Balonmano Ademar León

O **Club Balonmano Ademar León** é un equipo de balonmán da cidade de León, Castela e León (España). Actualmente compite na Liga ASOBAL, competición que gañou na tempada 2000-01.

Dende a tempada 2008-09 o equipo pasou a chamarse **Reale Ademar León** por motivos de patrocinio coa empresa aseguradora Reale.

O club posúe un equipo filial, o Universidad de León Ademar, que competiu no grupo B da 1ª División Estatal ata a tempada 2009-01, na que conseguiu o ascenso á División de Honra Prata.

## Historia 
O club foi fundado 1956 e ata 1975 xogou en divisións inferiores a causa das carencias económicas que impedían ao club ascender de categoría. En 1975 ascendeu á 1ª División Estatal.

Na tempada 1995-96 conseguiu un sexto posto que lle permitiu disputar ao ano seguinte por primeira vez na súa historia nunha competición europea, a City Cup. Na tempada 1998-99 chegaron os primeiros títulos ás vitrinas do equipo leonés coa consecución do dobrete (Copa ASOBAL e Recopa de Europa). A súa primeira e ata a data única Liga do club chegou na tempada 2000-01, e na tempada seguinte conseguía tamén a súa única Copa do Rei. Gañou o seu último título na tempada 2008-09, ao conseguír a súa segunda Copa ASOBAL en Barcelona ante o FC Barcelona por 31-25.

### Equipo 2010/2011 
## Palmarés 
* **Liga ASOBAL**: **1 título**
** Campión: 2000-01
** Subcampión: 1996-97 e 1998-99
* **Copa do Rei**: **1 título**
** Campión: 2001-02
** Subcampión: 2006-07 e 2009-2010
* **Copa ASOBAL**: **2 títulos**
** Campión: 1998-99 e 2008-09
** Subcampión: 1996-97, 1997-98, 2001-02 e 2007-08
* **Supercopa de España**
** Subcampión: 2001-02 e 2002-03
* **Recopa de Europa**: **2 títulos**
** Campión: 1998-99 e 2004-05
** Subcampión: 2000-01 e 2006-07

## Véxase tamén 
### Ligazóns externas 
* Web oficial do club
* balonmanoleon.com
Euskolegas

***Euskolegas*** é unha serie de televisión producida por Pausoka para a canle autonómica ETB 2, que estreouna o 11 de maio de 2009. Trátase da continuación do espazo do mesmo nome emitido no programa de humor da mesma canle *Vaya semanita* entre 2006 e 2008. A serie finalizou a súa segunda tempada o 14 de decembro de 2009, e non renovou por máis tempo debido aos discretos resultados de audiencia desta última, botando o peche cun final aberto.

## Véxase tamén
### Ligazóns externas
*Páxina oficial de EiTB
*Blog oficial da serie
*Euskolegas Wiki
As Achas, As Achas, A Cañiza

**As Achas** é un lugar da parroquia das Achas, no concello pontevedrés da Cañiza na comarca da Paradanta. Segundo o Instituto Galego de Estatística, en 2021 tiña 34 habitantes, dos cales 16 eran homes e 18 eran mulleres.

## Lugares e parroquias
### Lugares das Achas
### Parroquias da Cañiza
## Notas
Pilar Rojo

**Pilar Milagros Rojo Noguera**, nada na Coruña o 23 de febreiro de 1960, é unha política galega militante do PPdG.

## Traxectoria 
É licenciada en Arquitectura pola Escola Técnica Superior de Arquitectura da Coruña. En 1990 e ata 1996 exerceu como arquitecta da Facenda Pública na Delegación Provincial de Economía e Facenda en Pontevedra. En novembro de 1996 foi nomeada delegada provincial da Consellería de Cultura e Comunicación Social da Xunta de Galicia en Pontevedra, cargo que ocupou ata finais de 2001.

No ano 2001 foi elixida deputada do PPdeG por Pontevedra no Parlamento de Galicia, cargo para o que foi reelixida nas VII e VIII lexislaturas. O 20 de xaneiro de 2003 foi nomeada Conselleira de Familia, Xuventude, Deporte e Voluntariado, cargo que desempeñou ata as eleccións autonómicas de 2005.

Após as Eleccións ao Parlamento de Galicia 2009, foi elixida presidenta do Parlamento de Galicia. Nas eleccións xerais de 2015 presentouse en terceiro lugar pola provincia de Pontevedra e foi elixida deputada. En xaneiro de 2016 foi substituída na Presidencia do Parlamento Galego por Miguel Santalices. Nas eleccións xerais de abril de 2019 presentouse ao Senado pola provincia de Pontevedra, sen obter escano. Repetiu candidatura nas Eleccións xerais de novembro do mesmo ano, desa volta con éxito.

## Notas 
## Véxase tamén 
### Outros artigos
* Lista de deputados galegos no Congreso desde a Transición
* Lista de senadores galegos desde a Transición
Club Balonmano Torrevieja

O **Club Balonmano Torrevieja** é un equipo de balonmán da localidade de Torrevieja, Alacant (España). Actualmente compite na Liga ASOBAL.

## Cadro de xogadores da tempada 2010-2011
O Busto, Abalo, Catoira

**O Busto** é un lugar da parroquia de Abalo no concello pontevedrés de Catoira, na comarca de Caldas. Segundo o padrón municipal (INE 2013) ten 28 habitantes (12 homes e 16 mulleres).

## Lugares e parroquias 
### Lugares de Abalo 
### Parroquias de Catoira
ABC Braga

O **Académico Basket Clube Braga** é un equipo de balonmán da cidade de Braga (Portugal). Actualmente compite na Liga Portuguesa de Andebol (LPA).

## Historia
O club foi fundado o 29 de decembro de 1933, tendo ao longo da súa vida diversas modalidades deportivas coma o hóckey a patíns, baloncesto, atletismo, hóckey herba, voleibol, xadrez e patinaxe artística. O 6 de novembro de 1958 recibiu a Medalla de Ouro da cidade polo servizo prestado polo club á xuventude no ano das súas vodas de prata.

1960 foi un ano rico para o ABC. E non só en hockey a patíns ou no atletismo. O voleibol reapareceu tanto na categoría masculina como na feminina.

Hái pouco máis de dúas décadas, o hóckey a patíns era a modalidade raíña, chegando a ceder algúns atletas ás seleccións nacionais. En 1979 o ABC facíase representar en varias modalidades: balonmán, hóckey a patíns, baloncesto, voleibol, ténis de mesa, atletismo e ximnásia. Na tempada 1982-83 o ABC camiñaba cara a unha bipolarización en termos de modalidades practicadas: hóckey a patíns e balonmán.

Co ascenso á primeira división do equipo de balonmán, António Cunha foi o mentor do ABC tal cal o coñecemos. O troco da cor do equipamento de negro a amarelo provocou unha división no club, de xeito que algúns dos socios máis antigos abandonaron o club.

Ese foi posiblemente o prezo a pagar pola gloria. Apenas tres tempadas despois de acadar o título da segunda división, o ABC completou un ascenso meteórico coa conquista do primeiro dos doce campionatos nacionais de primeira división (1986-87).

En 1994 disputou a final da Liga de Campións da EHF co Teka Santander, na que perdeu en dobre partido, empatando a 22 na ida en Portugal, e perdendo a volta por 23-21.

Estes éxitos continúan a día de hoxe a converter ao ABC coma o mellor equipo de formación de xogadores de balonmán en Portugal, e unha referencia para o balonmán en Europa.

En xaneiro do 2009 o club recibiu a *Medalha de Mérito Desportivo da Secretaría de Estado da Juventude e Desporto* polo seut traballo deportivo e social na Gala do Club na que se conmemoraban as vodas de diamante.

## Palmarés
***13 Ligas de Portugal:** 1987, 1988, 1991, 1992, 1993, 1995, 1996, 1997, 1998, 2000, 2006, 2007, 2016
***12 Copas de Portugal:** 1990, 1991, 1992, 1993, 1995, 1996, 1997, 2000, 2008, 2009, 2015, 2017
***6 Supercopa de Portugal:** 1991, 1992, 1993, 1996, 1999, 2015
***1 subcampionato da Liga de Campións da EHF:** 1994
***1 EHF Challenge Cup:** 2016

## Véxase tamén
### Ligazóns externas
* Sitio oficial do club
Rexión de Lindi

**Lindi** é unha das 26 rexións nas que se encontra dividida Tanzania. A capital é a cidade de Lindi.

Limita polo oeste co océano Índico, polo norte coa rexión de Pwani, polo leste coa de Morogoro, e polo sur coas de Ruvuma (suroeste) e Mtwara (sueste). A maioría da zona occidental da rexión atópase na Reserva de Caza de Selous.

Posúe unha superficie de 66.046&nbsp;km² e no 2002 tiña 791.306 habitantes.

## Distritos
Ten seis distritos:
*Liwale
*Kilwa
*Ruangwa
*Nachingwea
*Lindi Rural
*Lindi Urban
Alén, Barcia de Mera, Covelo

**Alén** é un lugar da parroquia de Barcia de Mera, no concello pontevedrés de Covelo, na comarca da Paradanta. Segundo o Instituto Galego de Estatística, en 2021 tiña 26 habitantes, dos cales 14 eran homes e 12 eran mulleres.

## Lugares e parroquias 
### Lugares de Barcia de Mera 
### Parroquias de Covelo 
## Notas
Manyara

**Manyara** é unha das 26 rexións nas que encontra dividida Tanzania. A súa capital é a cidade de Babati. Na súa zona norte atópase o Lago Manyara. Limita polo norte coa rexión de Arusha, polo nordeste coa rexión do Kilimanjaro, polo leste coa rexión de Tanga, polo sur coa rexión de Dodoma, polo suroeste coa rexión de Singida, e polo noroeste coa rexión de Shinyanga.

Posúe unha superficie de 45.820 km² e no 2002 tiña unha poboación de 1&nbsp;040&nbsp;461 habitantes.

## Distritos 
Ten cinco distritos:
* Mbulu
* Babati
* Hanang
* Simanjiro
* Kiteto
Editorial Tris Tram

A **editorial Tris Tram** é unha editorial galega con sede na cidade de Lugo que traballa dende 1994. Publica tanto en lingua galega como en lingua castelá.
## Historia e características 
Verteu ao galego textos de Dickens, Poe ou Balzac, así como tamén publica libros de temática poética, teatral ou ensaística de autores contemporáneos galegos. Ten máis de cen títulos dentro das 8 coleccións do seu catálogo. 

## Véxase tamén 
### Ligazóns externas 
*
Rexión de Mara

**Mara** é unha das 26 rexións nas que se encontra dividida Tanzania. O nome vén do río Mara. A capital rexional é Musoma.

Limita polo sur coas rexións de Mwanza e Shinyanga, polo sueste coa rexión de Arusha, polo nordeste coa República de Kenya, e a oeste ten o Lago Vitoria

O Parque Nacional do Serengeti atópase nesta rexión.

Posúe unha superficie de 19.566&nbsp;km² e no 2002 tiña unha poboación de 1.368.602 habitantes.

## Distritos 
Ten cinco distritos:
*Bunda
*Serengeti
*Tarime
*Musoma Urban
*Musoma Rural
Jonas Salk

**Jonas Edward Salk**, nado en Nova York o 28 de outubro de 1914 e finado no barrio de La Jolla (San Diego) o 23 de xuño de 1995, foi un investigador, médico e virólogo estadounidense, principalmente recoñecido polo seu descubrimento e desenvolvemento da primeira vacina contra a poliomielite segura e efectiva. Na Universidade de Nova York destacou non só pola súa destreza académica, senón porque tamén decidiu realizar investigacións médicas no canto de converterse en médico.

Salk é tamén famoso por desenvolver unha vacina libre de patentes. Cando lle preguntaron nunha entrevista televisiva quen posuía a patente da vacina,  Salk respondeu: «Non hai patente. Pódese patentar o sol?».

## Notas 
## Véxase tamén 
### Ligazóns externas 
* Jonas Salk Trust
Sporting Clube da Horta

|}

O **Sporting Clube da Horta** é un equipo profesional portugués de balonmán da localidade de Horta (Azores). Actualmente compite na LPA. O logro máis importante da súa historia foi o subcampionato da EHF Challenge Cup logrado no 2006 tras perder a final fronte ao Steaua Bucarest romanés por 26-21 e 34-27.

## Véxase tamén
### Ligazóns externas
* Web oficial do club
Rexión de Morogoro

**Morogoro** é unha das 26 rexións nas que se encontra dividida a Tanzania. A súa capital é Morogoro.  Limita polo norte coa rexión de Tanga, polo leste coas de Pwani e Lindi, polo sur coa de Ruvuma e polo leste coas de Iringa e Dodoma.

Posúe unha superficie de 70.799 km² e no 2002 tiña unha poboación de 1.759.809 habitantes.

## Distritos
*Mvomero
*Kilosa
*Kilombero
*Ulanga
*Morogoro Urban
*Morogoro Rural
A Aldea de Arriba, As Achas, A Cañiza

**A Aldea de Arriba** é un lugar da parroquia das Achas, no concello pontevedrés da Cañiza na comarca da Paradanta. Segundo o Instituto Galego de Estatística, en 2021 tiña 27 habitantes, dos cales 13 eran homes e 14 eran mulleres.

## Lugares e parroquias 
### Lugares das Achas 
### Parroquias da Cañiza 
## Notas
Makea Karika Ariki

A dinastía dos **Makea Karika Ariki** é xunto cos Makea Nui Ariki e os Makea Vakatini Ariki, unha das tres liñas dos ariki da tribo (*vaka*) de Teauotonga en Rarotonga (Illas Cook).

## Historia 
A dinastía fundouse a mediados do século XVIII logo que Makea Te Patua Kino decidira conferir un título de ariki os fillos maiores das súas tres donas, o maior Makea Pini recibiu o título de Makea Nui Ariki, o segundo Makea Keu o de Makea Karika e o máis novo Makea Vakatini I o de Makea Vakatini Ariki.

### Arikis
miniatura|dereita|Makea Karika Tavake (agachado no centro) con outros membros da tribo
miniatura|dereita|Makea Karika Takau Tuaraupoko Mokoroa ki Aitu (1ª fila, 4ª empezando pola dereita) no Consello Insular de Rarotonga (1923-1925)
*Makea Te Patua Kino (ca. 1750) 
*Makea Keu
*Makea Tekao, abdica en 1823
*Makea Karika
*Makea Pa
*Makea Karika Tuaivi Ariki 
*Makea Karika Tavake
*Makea Karika Takau Tuaraupoko Mokoroa ki Aitu, falecida en 1942
*Makea Karika George Pa (1942-1949)
*Makea Karika Takau Margaret Ariki, ariki desde 1949
Supernova de Kepler

A **supernova de Kepler** ou SN 1604, é o termo usado para a supernova observada en 1604. Kepler non foi o seu primeiro observador, mais foi quen publicou os principais estudos sobre ela. A explosión ocorreu fai 20.000 anos atrás, e a súa luz chegou á Terra en 1604.

A supernova foi inicialmente observada no norte da Italia o 9 de outubro de 1604, e Kepler iniciou as súas observacións o 17 de outubro.

## Restos de supernova 
As observacións actuais mostran restos de supernova no lugar onde estaba esta estrela. A composición da imaxe de raios X do Chandra (azul e verde), óptica do Telescópio Espacial Hubble (amarelo) e infra-vermella do Telescopio Espacial Spitzer (vermello) mostra unha nube de gas e po que posúe 14 anos-luz de diámetro e se expande a 2.000 quilómetros por segundo. A imaxe óptica revela gas a 10.000&nbsp;°C onde a onda de choque da supernova afecta ás rexións máis densas de gas nas proximidades. A imaxe infra-vermella destaca partículas de po microscópica espallada e quentada pola onda de choque da supernova. Os datos dos raios X mostran rexións con gas a millóns de graos ou partículas de enerxía extremamente alta. Os raios X con enerxía maior (de cor azul) proveñen principalmente das rexións de detrás da face de choque. Os raios X con enerxía menor (de cor verde) marcan a localización dos restos quentes da estrela que estoupou.miniatura|Supernova de Kepler|centro

## Véxase tamén 
### Ligazóns externas 
* Bill Blair's Kepler's Supernova Remnant Page (inglés).
Makea Karika George Pa

**Makea Karika George Pa**, nado o 1 de agosto de 1893 en Avarua e finado o 5 de maio de 1949, foi un ariki da dinastía Makea Karika Ariki da triboTeauotonga nas Illas Cook.

## Traxectoria 
George Pa era o fillo primoxénito da ariki Makea Karika Takau Tuaraupoko Mokoroa ki Aitu, estudou na escola da Sociedade Misioneira de Londres de Avarua. En 1915 casou con Ngapoko Wilson, desa unión naceron once fillos. En 1916 comezou a traballar na compañía neozelandesa *Union Steam Ship* e pouco despois integrou o corpo expedicionario neozelandés da ANZAC, ascendido a sarxento, participou con outros 500 rarotonganos na New Zealand Rarotongan Company que participou na toma de Xerusalén aos otománs, obtivo en febreiro de 1918 a Medalla á Conduta Distinguida por valentía demostrada e devoción ao deber, converténdose George Pa no único habitante das Illas Cook en ser distinguido durante a primeira guerra mundial. En 1919 volveu a Rarotonga, enfermo de tubercolose, dedicouse ao cultivo das súas terras familiares e foi un membro destacado da Igrexa da Sociedade Misioneira de Londres, actual Igrexa Cristiá das Illas Cook, durante a segunda guerra mundial foi membro das Forzas de Defensa Local. En 1942 sucedeu á súa nai como ariki, converténdose igualmente en membro do Consello Insular de Rarotonga, a súa filla Makea Karika Takau Margaret Ariki, sucedeulle á súa morte en 1949.

## Notas 
## Fontes 
* Scott, D. *Years of the pooh-bah*. Rarotonga, 1991. 
* Fairfax, Denis. 'Karika, Pa George 1893 - 1949'. Dictionary of New Zealand Biography, actualizado o 1 de setembro de 2010.
A Picoña, Lois, Ribadumia

**A Picoña** é un lugar da parroquia de Lois no concello pontevedrés de Ribadumia, na comarca do Salnés, segundo consta no Nomenclátor de Galicia . Non obstante, o IGE non rexistra habitantes neste lugar no censo de 2016 , polo que non se poden achegar datos da súa poboación.

## Lugares e parroquias 
### Lugares de Lois 
### Parroquias de Ribadumia 
## Notas
Rexión de Mtwara

**Mtwara** é unha da 26 rexións nas que se encontra dividida Tanzania. Atópase no sur, limitando polo sur con Mozambique, co río Ruvuma polo medio, polo oeste coa rexión de Ruvuma, polo norte coa rexión de Lindi e polo leste co océano Índico. A capital é Mtwara.

Posúe unha área de 16.707&nbsp;km² e no 2002 tiña unha poboación de 1.128.523 habitantes.

## Distritos 
Ten seis distritos:
#Masasi
#Nanyumbu
#Newala
#Tandahimba
#Mtwara Urban
#Mtwara Rural
Rexión de Mwanza

**Mwanza** é unha das 26 rexións nas que se encontra dividida a Tanzania. A súa capital é a cidade homónima de Mwanza.

Limita polo oeste con Kagera, polo sur con Shinyanga, polo leste con Mara e polo norte co Lago Victoria

Posúe unha área de 19.592&nbsp;km² e no 2002 tiña unha poboación de 2.942.148 habitantes.

## Distritos
Ten oito distritos:
#Ukerewe
#Magu
#Sengerema
#Geita
#Misungwi
#Kwimba
#Nyamagana
#Ilemela
Ultra Boys

Os **Ultra Boys** son un grupo ultra do Real Sporting de Gijón, fundado en 1981. Trátase dun dos grupos máis antigos do panorama ultra español.

## Historia 
O grupo fundouse na tempada 1981. Desde entón sempre existiu e contou cun gran número de membros ou socios que viviron distintos momentos polos que pasou o club desde entón (desde participacións na Copa da UEFA até unha etapa recente na que o club atopouse á beira da desaparición.

Na actualidade contan cunha cifra próxima aos 1000 socios que se atopan localizados nunha zona da bancada sur de El Molinón (denominada "fondo joven" ou sub-30) que o club ten especialmente habilitada para eles xa que non dispoñen de asentos, contan cunha valla sen publicidade na que poden colocar unha pancarta co seu nome e dispoñen dun cuarto no que gardan o material co que realizan os tifos durante os partidos e as distintas pancartas que empregan nos mesmos.

## Ideoloxía 
Aínda que a principal ideoloxía do grupo é o amor incondicional ao Sporting de Gijón e o odio ao Real Oviedo, tamén hai pequenas faccións de extrema dereita como así demostran tanto a aparición de bandeiras da época franquista como de símbolos nazis debuxados nas paredes da bancada ou nalgún dos tambores que se empregan para animar ao equipo.

## Amizades e rivalidades 
Normalmente a convivencia con outras afeccións adoita ser amistosa como así testemuñan as boas relacións existentes entre o grupo Supporters Gol Sur do Real Betis, Frente Atlético do Atlético de Madrid, Ultras Yomus do Valencia CF ou Ligallo Fondo Norte do Real Zaragoza. Tamén teñen unha grande amizade coa afección do Logroñés debido á irmandade existente entre este club e o Sporting; e con Brigadas Charra, do UD Salamanca, debido aos masivos desprazamentos de ambas afeccións a sendas cidades.

As súas maiores rivalidades as teñen con Symmachiarii do Real Oviedo (debido á ideoloxía antioviedista do grupo), Ultra Violetas do Real Valladolid que están irmandados cos Symmachiarii, Indar Gorri do Osasuna, Herri Norte Taldea do Athletic Club e Biris Norte do Sevilla FC debido en parte á gran sintonía existente entre o Sporting e o Real Betis, que é o maior rival do Sevilla.

## Véxase tamén 
### Ligazóns externas 
* Páxina oficial do grupo
Río Ruvuma

O **río Ruvuma** (anteriormente coñecido como **Rovuma**, como aínda é coñecido en Mozambique) é un río da África oriental que discorre formando durante gran parte do seu curso fronteira entre Tanzania e Mozambique. Ten unha lonxitude duns 800&nbsp;km, drena unha ampla conca de 155 500&nbsp;km² e ten un caudal de 475 m³/s na súa desembocadura.

## Xeografía 
O río Ruvuma nace na parte suroccidental de Tanzania, na rexión homónima de Ruvuma, a uns 50&nbsp;km ao suroeste da cidade de Songea. O río baixa das ladeiras das montañas Matogaro situadas nunha meseta ondulada, a máis de 900 de altitude, ao leste do lago Nyasa. O río flúe primeiro cara ao oeste, logo vai cara ao sur durante un tramo duns 70&nbsp;km. Tras recibir pola dereita ao río Msinje, que vén do sur, o Ruvuma torna repentinamente e encamíñase cara ao leste, rumbo que manterá en xeral até o final. A partir de aquí o río será a fronteira natural nunha sección de máis de 650&nbsp;km entre Tanzania, no norte, e Mozambique, no sur.

No seu camiño cara ao leste, o Ruvuma pasa cerca da base dunha árida meseta escarpada de arenito, situada no norte, da que descenden pequenos ríos de profundas canles na base da meseta (algúns son longos como o Lukimva e o Muhuvesi). Pola ribeira oposta, a dereita, polo sur, o Ruvuma recibe ríos máis longos que veñen de amplos vales do sur, entre eles o Luchulingo, o Lussanhando e o río Lugenda.

Máis abaixo, o Ruvuma varía moito de anchura, contendo en moitas partes grandes illas boscosas que se elevan por encima do nivel das crecidas, e que a miúdo están habitadas. O río é vadeable en moitos lugares na estación seca. O curso inferior do Ruvuma, normalmente ten máis de 500 m de ancho, pero xeralmente flúe a través dun pantanoso vale. A súa foz, ten case 1,5&nbsp;km de ancho e atópase ao sur da cidade tanzana de Mtwara e ao norte do mozambicano Cabo Delgado.

## Ponte 
En 1975, pouco despois da independencia de Mozambique, propúxose a construción dunha ponte que cruzase o río e unise Mozambique e Tanzania, denominado Ponte da Unidade (*Unity Bridge*). Fixéronse estudos e algunhas obras a principios de 1980, mais a ponte non rematou por falta de fondos. No 2002, os dous gobernos asinaron un acordo para construír unha ponte de 600 m que cruzase o río. As primeiras pedras colocáronse o 10 de outubro de 2005, tanto en Tanzania como en Mozambique. A construción estaba prevista que rematase 2008, mais aí están.

Antes era posible cruzar o río cun pequeno buque ro-ro (situado na parte de Tanzania), que podía levar 3 jeeps. O transbordador afundiuse no 2008 e non se substituíu. A poboación local ofrece un transporte para os vehículos consistente en tres barcos con táboas atadas. En tempos de secura, o río pode ser vadeado cun adecuado vehículo.

Hai unha pequena ponte construída no 2007, chamada Unity Two, na zona alta do río, preto de Matchedge (Mozambique).

## Notas
Rexión de Mbeya

**Mbeya** é unha das 26 rexións nas que se divide a Tanzania. A súa capital é a cidade de Mbeya.  Limita polo noroeste coa rexión de Tabora, polo nordeste coa rexión de Singida, polo leste coa rexión de Iringa, polo sur con Zambia e Malawi e polo oeste coa rexión de Rukwa.

Posúe unha área de 60.350&nbsp;km² e no 2002 tiña unha poboación de 2.070.046 habitantes.

## Distritos
Ten oito distritos:
*Chunya
*Mbarali
*Mbozi
*Rungwe
*Kyela
*Ileje
*Mbeya Urban
*Mbeya Rural